

**PROGRAMI VEČGENERACIJSKEGA CENTRA GORENJSKE**

**Vsi programi so brezplačni, če bodo epidemiološke razmere dopuščale bodo potekali v živo, sicer pa na daljavo, preko ZOOM aplikacije.**

**Na programe se je potrebno prijaviti: mcbled@guest.arnes.si, 040 810 476**

**Kontaktna oseba: Monika Valjavec**

**PROGRAM NADALJEVALNEGA RAČUNALNIŠTVA, izvajalka Vera Pelhan**

**Trajanje: 20 ur, začetek: četrtek, 7.10., ob 10.45**

Nadaljevalni program računalništva je namenjen tistim, ki že imate osnovno znanje. V programu Word boste uporabljali menijske vrstice, poglede in shranjevali dokumente. Velik del programa bo namenjen uporabi interneta, iskanju informacij, elektronski pošti.

**PLES V KROGU, izvajalka Metka Frelih, ČEBELARSKI CENTER LESCE**

**Trajanje: 20 ur, začetek: sreda, 6.10., ob 15.00**

Folklorni plesi obujajo tradicijo iz življenja ljudi, plesi v krogu pa prinašajo harmonijo in mir. Plesni koraki in glasba nas vodita k veselju do življenja. Postanemo eno z glasbo, plesom, soplesalci, z vsem kar nas obdaja, predvsem pa z virom življenja, ki je v nas samih. Zaplešimo skupaj in odprimo se svetlobi, ki je že v nas.

**ROČNA DELA KAMNA GORICA, izvaja Društvo upokojencev Kamna Gorica**

**Trajanje: enkrat tedensko, ob ponedeljkih od 9.00 do 11.00, Kulturni dom Kamna Gorica**

V Društvu upokojencev Kamna Gorica v okviru sekcije ročnih del potekajo že tretje leto srečanja. Članice se sestajajo vsak ponedeljek med 9. in 11. uro. Na srečanjih pletejo, kvačkajo, vezejo in se ustvarjalno lotevajo novih izzivov

**NADALJEVALNA ASTROLOGIJA**

**Trajanje: 20 ur, začetek: petek, 8.10., ob 9.00**

Program Astrologija je namenjen udeleženkam, ki so ga v lanskem letu že obiskovale. Znanje o astrologiji bodo nadgradile s praktičnimi primeri, izračuni svojih astroloških kart.

**PRAVO ZAME, izvajata Nadja Vidic in Tanja Antonič Svetina**

**Trajanje: srečanja potekajo dvakrat mesečno ob ponedeljkih ob 9.00**

**Datumi: 11.10., 25.10., 8.11., 22.11., 6.12., 20.12., ob 9.00**

Pravnici Nadja Vidic in Tanja Antonič Svetina vam bosta v mesečih predavanjih pomagal**i** razreševati marsikatero pravno dilemo. Pripravili sta pester izbor tem, ki se navezujejo na najpogostejša pravna vprašanja in zagate. Predstavili vam jih bosta v teoriji in praksi.

**NADALJEVALNA FRANCOŠČINA Z EVO**

**Trajanje: 20 ur, začetek v oktobru**

Tečajniki na tej stopnji jezik že dobro poznajo in se znajo sporazumevati v večini vsakdanjih situacij, ko sogovornik govori razločno in uporablja standardno francoščino. Pri tem tečaju bo poudarek na konverzaciji v francoskem jeziku.

**ŠOLARIJE, izvajalka Monika Valjavec**

**Trajanje: vsak dan med tednom od 13.00 do 16.00, Ledena dvorana Bled**

Na Šolarijah se bomo seznanili z različnimi učnimi metodami in jih prilagodili prevladujočemu stilu posameznika. Ni pomembno le, kaj se učimo, ampak tudi kako se to učimo. Naš cilj je, da s skupnimi močmi, različnimi metodami na interaktiven način premagamo šolske izzive ter usvojimo določeno snov z razumevanjem. Brezplačna učna pomoč bo potekala individualno, v dvojicah ali v skupini.